# Raymond Smullyan

Raymond Smullyan (Far Rockaway, 25 de maig de 1919 - Hudson, 6 de febrer de 2017) va ser un matemàtic americà, concertista de piano, lògic, filòsof taoista i mag. La seva primera feina va ser de mag d'escena. Després es va graduar a la Universitat de Chicago, el 1955, i va obtenir el doctorat a la Universitat de Princeton, el 1959. Ha estat un dels lògics que va estudiar sota Alonzo Church.
Smullyan és autor de molts de llibres en Matemàtica recreativa i en lògica recreativa. Un dels més importants és What is the Name of this Book? El seu darrer llibre és A Beginner's Further Guide to Mathematical Logic.
Va ser professor de filosofia al Lehman College i Graduate Center, de la City University of New York, i a la Universitat d'Indiana.
Són molt famosos els seus llibres de problemes de lògica, encara que la seva activitat s'ha estès en molts altres camps. Els problemes de lògica, molts com a extensions de trencaclosques clàssics, tracten per exemple de cavallers i mentiders (Knights and Knaves). Els primers diuen sempre la veritat, i els segons diuen sempre mentides.
Hi ha fins i tot problemes més complexos, com els que involucren persones que poden dir la veritat o mentida de forma aleatòria, o també els que poden respondre "sí" o "no", però on no se sap pas si aquests mots volen dir realment "sí" o "no", o a l'inrevès. Un divertit exemple n'és també l'Illa dels Preguntons, on els seus habitants no poden fer afirmacions, sinó que només poden fer preguntes de resposta "sí" o "no".
Smullyan també ha escrit sobre Alícia al País de les Meravelles, i són famosos els seus problemes sobre la Dama i el Tigre.

## Referències

* ↑ Osborne, Hannah «Mathematician and puzzle-maker Raymond Smullyan dead at 97». International Business Times UK, 10-02-2017 [Consulta: 10 febrer 2017].
* 1 2 Henle, Jim «The Entertainer - In praise of Raymond Smullyan: logician, magician, mathematician, puzzlist and philosopher». Scientific American, 26-02-2019 [Consulta: 25 juliol 2021].
* ↑ J J O'Connor and E F Robertson. «Smullyan biography». School of Mathematical and Computational Sciences, University of St Andrews, 01-04-2002. [Consulta: 5 octubre 2010].

## Bibliografia

* Chlond, Martin J.; Toase, Cath M. «IP Modeling and the Logical Puzzles of Raymond Smullyan» (en anglès). INFORMS Transactions on Education, Vol. 3, Num. 3, 2003, pàg. 1-12. DOI: 10.1287/ited.3.3.1. ISSN: 1532-0545.
* Fitting, Melvin; Rayman, Brian. Raymond Smullyan on Self Reference (en anglès). Springer, 2017. ISBN 978-3-319-68731-5.
* Holliday, Robert L. «Liars and Truthtellers: Learning Logic from Raymond Smullyan» (en anglès). Math Horizons, Vol. 13, Num. 1, 2005, pàg. 5-29. DOI: 10.1080/10724117.2005.12023687. ISSN: 1072-4117.
* Rosenhouse, Jason. Four Lives: A Celebration of Raymond Smullyan (en anglès). Dover Publications, 2014. ISBN 978-0-486-49067-0.
* Rosenhouse, Jason «The Works of Raymond Smullyan» (en anglès). The College Mathematics Journal, Vol. 48, Num. 4, 2017, pàg. 302-312. DOI: 10.4169/college.math.j.48.4.302. ISSN: 0746-8342.

## Enllaços externs

* O'Connor, John J.; Robertson, Edmund F. «Raymond Smullyan» (en anglès). MacTutor History of Mathematics archive. School of Mathematics and Statistics, University of St Andrews, Scotland.
* «Raymond Smullyan: Mathematician, Magician, Musician, Author». The Raymond Smullyan Society, 2022. [Consulta: 29 desembre 2022]. (anglès)
* Macho, M. «Raymond Smullyan, divulgando las matemáticas a través del juego, la magia y el humor». Euskal Herriko Unibertsitatea, 2014. [Consulta: 29 desembre 2022]. (castellà)